“มหิดล” ร่อนแถลงการณ์ด่วน! นศ.ติด “โควิด-19” ปิดพื้นที่บางส่วนฆ่าเชื้อ 2 วัน
“มหิดล” ร่อนแถลงการณ์ด่วน! นศ.ติด "โควิด-19" ปิดพื้นที่บางส่วนฆ่าเชื้อ 2 วัน
“มหิดล” ร่อนแถลงการณ์ด่วน! นศ.ติด "โควิด-19" ปิดพื้นที่บางส่วนฆ่าเชื้อ 2 วัน
14 มี.ค. 2563

มหาวิทยาลัยมหิดล ออกแถลงการณ์ระบุพบนักศึกษาของมหาวิทยาลัยติดเชื้อไวรัสโคโรนาสายพันธุ์ใหม่ หรือโรคโควิด-19 ในวันนี้ (14 มี.ค.63) โดยระบุว่า ในวันที่ 13 มีนาคม 2563 ที่ผ่านมา เจ้าหน้าที่กระทรวงสาธารณสุขที่ดำเนินการสอบสวนทางระบาดวิทยาได้ติดต่อนักศึกษาของมหาวิทยาลัยมหิดลเข้าตรวจหาเชื้อไวรัสโคโรนา 2019 (COVID-19) เนื่องจากอยู่ในข่ายต้องสงสัยว่ามีการสัมผัสโรคจากบุคคลที่ติดเชื้อซึ่งอยู่ภายนอกมหาวิทยาลัย จากผลการตรวจสอบตามขั้นตอนทางการแพทย์ที่คณะแพทยศาสตร์ศิริราชพยาบาล มหาวิทยาลัยมหิดล ได้รับการแจ้งยืนยันว่า นักศึกษาติดเชื้อไวรัสโคโรนา 2019 (COVID-19)
โดยขณะนี้คณะแพทยศาสตร์ศิริราชพยาบาลได้รับนักศึกษาคนดังกล่าวไว้ในการดูแลรักษาเป็นที่เรียบร้อยแล้ว ทั้งนี้ ตามกระบวนการในการควบคุมโรค กระทรวงสาธารณสุข มหาวิทยาลัยมหิดลขอแจ้งว่า มหาวิทยาลัยได้ดำเนินการดังต่อไปนี้